b"\n_START_ARTICLE_\nAli Alikoski\n_START_PARAGRAPH_\nAarno \xe2\x80\x9dAli\xe2\x80\x9d Alikoski (s. 7. syyskuuta 1959 Helsinki) on suomalainen laulaja ja lauluntekij\xc3\xa4. Alikoski oli yksi 1980-luvun puoliv\xc3\xa4liss\xc3\xa4 vaikuttaneen Keba-yhtyeen j\xc3\xa4senist\xc3\xa4. Keban hajottua vapaana taiteilijana ja toimittajana ty\xc3\xb6skennellyt Alikoski on tehnyt useita soololevyj\xc3\xa4, joita varten s\xc3\xa4velt\xc3\xa4j\xc3\xa4 on hakenut innoitusta muun muassa V\xc3\xa4limeren maista. Hyvin hallittujen, pienieleisten ja paljon nostalgisia s\xc3\xa4vyj\xc3\xa4 sis\xc3\xa4lt\xc3\xa4vien levyjen sis\xc3\xa4lt\xc3\xb6 vaihtelee jatsahtavasta tunnelmoinnista akustisvoittoisiin arkip\xc3\xa4iv\xc3\xa4n ihmissuhdetarinoihin ja pehme\xc3\xa4\xc3\xa4n rock'n'roll-irrotteluun._NEWLINE_Alin tekemist\xc3\xa4 kappaleista tunnetuin on Aikakoneen hitti Alla vaahterapuun. Alin oma versio l\xc3\xb6ytyy Taivas ja maa -levylt\xc3\xa4."